У Беларусі сесці на прыступкі ля метро і збіраць у добрых людзей грошы не выпадае. Чаму? Пакруціце галавой — абавязкова заўважыце побач апранутую ў шэрую ўніформу прычыну. І вось, з’ява, якую ўдалося схаваць, заглядае вам у вочы на хаду. Нашы бедныя мусяць прасіць на бягу. Азіраючыся. Каб не затрымалі. Каб не было праблем. Бо, ведаеце, тут праблемы могуць быць нават у тых, у каго анічога няма. Як там казалі нашы продкі? “З жабрака сарочкі не здзярэш”? Яшчэ як здзярэш — нават дзіўна, што на жабрацтва дагэтуль не ўвялі падатку.